תא כתבי הבית הלבן

תא כתבי הבית הלבן (באנגלית: White House Correspondents' Association; בראשי תיבות: WHCA) הוא מלכ"ר אמריקני של עיתונאים המסקרים את פעילותו של הממשל האמריקאי ואת הנשיא האמריקני המכהן. הארגון ידוע בערב גאלה אותו הוא מקיים בשבת האחרונה של חודש אפריל. בשנה הראשונה של כהונת הנשיא זה מתלכד עם סיום מאה ימים של חסד.

הארגון נוסד ב-25 בפברואר 1914 על ידי עיתונאים, בתגובה לשמועה חסרת בסיס שוועדה של הקונגרס צפויה לבחור מי העיתונאים שיורשו להשתתף במסיבות עיתונאים של הנשיא וודרו ווילסון. הארגון פועל באופן עצמאי בבית הלבן.

הארגון נודע במיוחד בשל אירוע ארוחת הערב השנתית שהוא מארגן מדי שנה בבית הלבן, בהשתתפות עיתונאים, פוליטיקאים, שחקנים וידוענים, אשר במסגרתו בשנים האחרונות קומיקאי בולט והנשיא המכהן עורכים נאומים הומוריסטיים בפורמט ה-Roast האמריקני.

 ארוחת הערב השנתית של תא כתבי הבית הלבן 
280px|ממוזער|נאום נשיא ארצות הברית לשעבר ברק אובמה בארוחת הערב השנתית של תא כתבי הבית הלבן לשנת 2012
בשנת 1920 החל הארגון לערוך אירוע זה מדי שנה, אשר הפך מאז למסורת בוושינגטון כאשר במסגרתו בדרך כלל נוהג להשתתף הנשיא האמריקני המכהן או סגן הנשיא. עד היום השתתפו באירוע 15 נשיאים אמריקנים שונים לפחות פעם אחת. הנשיא קלווין קולידג' היה הראשון להשתתף באירוע ב-1924. ארוחת הערב מתקיימת באופן מסורתי במהלך שעות הערב של יום השבת האחרון של חודש אפריל במלון הילטון בוושינגטון. עד 1962 נכחו באירוע רק גברים, על אף שארגון WHCA כלל גם נשים. איסור זה בוטל לאחר שהנשיא המכהן ג'ון פ. קנדי סירב להשתתף באירוע אלא אם כן האיסור יבוטל.

לפני מלחמת העולם השנייה האירוע כלל גם קטעי שירה בין הארוחות השונות, הצגה של סרט קצר, ומופע באורך שעה שהתקיים לאחר ארוחת הערב בהשתתפות שחקנים וקומיקאים בולטים. מאז 1983 מרבית הדוברים הם קומיקאים כאשר החלק המרכזי באירוע נערך בפורמט ה-Roast האמריקאי בו הקומיקאי סוקר את פעילות הנשיא וממשלו באופן הומוריסטי ולעיתים מלגלג כביכול.

ההכנסות מהמכירה של כרטיסים למושבים באירוע מועברות כולן למלגות ופרסים הניתנים לעיתונאים צעירים.

לאורך השנים בוטלו או צומצמו באופן ניכר אירועים אלו בעקבות מקרי מוות של אישים בולטים או בעקבות משברים פוליטיים - בשנת 1930 בוטל האירוע בעקבות מותו של הנשיא לשעבר ויליאם הווארד טאפט. האירוע בוטל ב-1942 בעקבות כניסתה של ארצות הברית למלחמת העולם השנייה. כמו כן האירוע בוטל ב-1951 בעקבות מה שהנשיא טרומן כינה "אי הוודאות של המצב בעולם". ב-2017 וב-2018 בחר הנשיא דונלד טראמפ שלא להשתתף באירוע השנתי.

בעשורים האחרונים נהוג בדרך כלל שבמהלך האירוע הנשיא המכהן עורך נאום הומוריסטי או מציג סרטון וידאו הומוריסטי.

במסגרת האירוע מוענקים גם מספר פרסי העיתונות - Merriman Smith Memorial Award, Aldo Beckman Memorial Award, Edgar A. Poe Memorial Award.

 המבצעים המרכזיים שלקחו חלק באירוע 
 שנה המבצע/ים המרכזי/ים קישור לווידאו 1944 בוב הופ, פריץ קרייזלר, גרייסי פילדס, פדרו בארגאס (טנור), פרד וורינג, אלזי ג'ניס, אד גרדינר, נאן מרימן, רוברט מריל ופרנק בלאק - 1945 פרנק סינטרה, דני תומאס, ג'ימי דורנטה, פאני ברייס, דני קיי וגארי מור - 1953 בוב הופ - 1954 מילטון ברל, The Four Step Brothers, ג'יי פ. מורגן, האחיות מקגווייר, ואירווינג ברלין - 1956 ג'יימס קאגני, נט קינג קול, פטי פייג', ודיזי גילספי - 1961 האחים פיירו (להטוטנים), ג'ולי לונדון, דורותי פרובינס, מישה אלמן (כנר), ג'רום היינס (זמר אופרה) - 1962 פיטר סלרס, גוון ורדון, ריצ'רד גודמן ובני גודמן - 1963 מרב גריפין, וברברה סטרייסנד - 1964 דיוק אלינגטון - 1968 ריצ'רד פריור - 1969 The Disneyland Golden Horseshoe Revue - 1975 דני תומאס - 1976 בוב הופ וצ'בי צ'ייס - 1983 מארק ראסל - 1984 ריץ' ליטל - 1987 ג'יי לנו - 1988 יעקב סמירנוף - 1989 ג'ים מוריס (חקיין של בוש) - 1990 ג'ים מוריס - 1991 סינבד - 1992 פאולה פאונדסטון - 1993 איליין בוסלר שנה המבצע/ים המרכזי/ים קישור לווידאו 1994 אל פרנקן 1995 קונאן או'בריין 1996 אל פרנקן 1997 ג'ון סטיוארט 1998 ריי רומנו 1999 אריתה פרנקלין 2000 ג'יי לנו 2001 דארל המונד 2002 דרו קארי 2003 ריי צ'ארלס 2004 ג'יי לנו 2005 סדריק הבדרן 2006 סטיבן קולבר 2007 ריץ' ליטל, ודייוויד לטרמן 2008 קרייג פרגוסון 2009 ונדה סייקס 2010 ג'יי לנו 2011 סת' מאיירס 2012 ג'ימי קימל 2013 קונאן או'בריין 2014 ג'ואל מקהייל 2015 ססלי סטרונג 2016 לארי וילמור 2017 חסן מינאג' 2018 מישל וולף 2019 רון צ'רנוב 2020 האירועים בוטלו בשל מגפת הקורונה20212022טרוור נואה2023רוי ווד ג'וניור2024קולין ג'וסט

 גלריה 

 ראו גם 
 תא כתבי הקרמלין
 תא הכתבים המדיניים
 קישורים חיצוניים 



הערות שוליים

קטגוריה:ערכים שבהם תבנית בריטניקה אינה מתאימה
קטגוריה:וושינגטון די. סי.: ארגונים
קטגוריה:נשיאות ארצות הברית
קטגוריה:ארצות הברית: עיתונאות
קטגוריה:ארגוני תקשורת
קטגוריה:תאי כתבים מדיניים